Studio 60 on the Sunset Strip

"Studio 60 on the Sunset Strip" on USA telesari, mille tegevus toimub väljamõeldud meelelahutussaates "Studio 60 on the Sunset Strip" (lühendatult "Studio 60") kulisside taga. 

Sarja looja on populaarse draamasarja "Presidendi meeskond" autor Aaron Sorkin ja produtsent Thomas Schlamme.

Sarja peategelasteks on "Studio 60" peastsenarist Matt Albie (Matthew Perry) ja produtsent Danny Tripp (Bradley Whitford).

Suurte tootmiskulude ja väikese vaatajaskonna tõttu otsustas telestuudio NBC sarja tootmise juba pärast ühte hooaega lõpetada.

Peategelased
 Matt Albie (Matthew Perry) – peastsenarist
 Danny Tripp (Bradley Whitford) – produtsent, Matt Albie kauaaegne sõber
 Jordan McDeere (Amanda Peet) – telestuudio NBS president
 Harriet Hayes (Sarah Paulson) – andekas näitleja-koomik, Matt Albie endine tüdruksõber
 Tom Jeter (Nate Corddry) – näitleja-koomik
 Simon Stiles (D. L. Hughley) – näitleja-koomik
 Jack Rudolph (Steven Weber) – telestuudio NBS tegevdirektor
 Cal Shanley (Timothy Busfield) – tehniline direktor

Külalissaatejuhid
Felicity Huffman kehastas iseennast sarja avaosas.
Mark Wahlbergi mainiti osas "The Cold Open". 
Rob Reiner kehastas iseennast osas "The Focus Group". 
Lauren Graham kehastas iseennast osades "The Long Lead Story" ja "The Wrap Party". 
Jessica Simpsonit mainiti osas "The Option Period"
Howie Mandel kehastas iseennast osas "B-12". 
Masi Oka kehastas iseennast osas "The Harriet Dinner".
Peyton Manningi nimi oli kirjas saatejuhitahvlil osas "The Friday Night Slaughter". 
Jennifer Love Hewittit mainiti osas "The Friday Night Slaughter." 
Renée Zellwegerit mainiti osas "4 A.M. Miracle."
Allison Janney kehastas iseennast osas "The Disaster Show"

Auhinnad

Nominatsioonid
Kuldgloobus 
2007 – parim telesarja, minisarja või telefilmi naiskõrvalosatäitja – Sarah Paulson

Satellite Awards 
2006 – silmapaistev draamasarja meesnäitleja – Matthew Perry
2006 – silmapaistev draamasarja meesnäitleja – Bradley Whitford
2006 – silmapaistev draamasarja naisnäitleja – Amanda Peet
2006 – silmapaistev draamasarja naisnäitleja – Sarah Paulson

Writers Guild of America 
2007 – parim uus saade
2007 – parim draamasarja osa – "Pilootosa", autor Aaron Sorkin

Välislingid

Ameerika Ühendriikide draamasarjad
Ameerika Ühendriikide komöödiasarjad
NBC telesaated